armvectores/hy_wikipedia_2023 huggingface dataset:
Բենդերն

Բենդերն (գերմ.՝ Bendern), գյուղական բնակավայր է Լիխտենշտայնում` ընդգրկված Գամպրին համայնքի սահմաններում։ Բնակչության թիվը` 1356 մարդ, տարածքը՝ 6.14 կմ²։ Փոստային ինդեքսն է՝ 9487։
Միջին բացարձակ բարձրությունը կազմում է 460 մ։
Բենդերնում գտնվող եկեղեցին ունի պատմական մեծ նշանակություն Լիխտենշտայնի համար․ 1699 թ․ մարտի 16-ին այստեղ անց է կացվել Լիխտենշտայնի առաջին իշխանի երդման արարողությունը։
1932 թ․ անգլիացի արքունական Մորիս Առնոլդ դե Ֆորեսթին Լիխտենշտայնի իշխան Ֆրանց I-ի կողմից շնորհվեց Բենդերնի կոմսի կոչում․ բացի այդ, նա նշանակվեց իշխանության դիվանագիտական խորհրդատու։
Այստեղ է տեղակայված Փիլիսոփայության միջազգային ակադեմիան, ինչպես նաև՝ Լիխտենշտայնի ինստիտուտը։


== Ծանոթագրություն ==


== Գրականություն ==
Johann Baptist Büchel: Die Geschichte der Pfarrei Bendern, in: Jahrbuch des Historischen Vereins für das Fürstentum Liechtenstein,Bd. 23, 1923, S. 1–180. (Digitalisat)
Harald Derschka: Fundmünzen vom Kirchhügel Bendern, in: Jahrbuch des Historischen Vereins für das Fürstentum Liechtenstein, Bd. 102, 2003, S. 89–188. (Digitalisat)


== Հղումներ ==
Պաշտոնական կայք
Բենդերն
Լիխտենշտայնի ինստիտուտ
Թամբ

Թամբ, թամք, ձիու մեջքին դրվող հեծնելու հարմարանք։ Դյուրացնում է ձիավարությունը։ Հնագույն թամբերի պեղածոները վերաբերում են մ. թ. ա. I հազարամյակի կեսին։ Լինում է կանացի և տղամարդու, հասարակ, սպայական, մարզական ևն։ Տարբեր ժողովուրդներ օգտագործել են տարբեր ձևի թամբեր։ Հայաստանում տարածված ասիական՝ փայտե հիմնակմախքով կաշեպատ թամբը, ձիու մեջքին ամրացվում է կաշեփոկերի միջոցով։ Թամբի աջ և ձախ կողմից փոկերով ամրացվում են ասպանդակները։ Հյուսիսի ժողովուրդների (էվենկներ, յակուտներ ևն) մեջ տարածված է եղջերվի թամբը։
Նիկոլայ Մեշչանինով

Նիկոլայ Մեշչանինով (ռուս.՝ Николай Петрович Мещанинов, 1913 - 1967), խորհրդային նկարիչ, քանդակագործ, Ստալինյան մրցանակի դափնեկիր (1951 թվական)։


== Կենսագրություն ==
Նիկոլայ Մեշչանինովը ծնվել է 1913 թվականին։ Ապրել և աշխատել է Մոսկվայում։
Ավարտել է Վ. Սուրիկովի անվան Մոսկվայի գեղարվեստական ինստիտուտը։
1949 թվականից մասնակցել է ցուցահանդեսների, այդ թվում` Համամիութենական գեղարվեստական ցուցահանդեսների (1950 թվական, 1952 թվական)։
1951 թվականին նրան շնորհվել է 2-րդ աստիճանի Ստալինյան մրցանակ` կերպարվեստի բնագավառում` «Իշխանությունը` սովետներին, խաղաղությունը` ժողովուրդներին» կտավի համար, որն ստեղծել է Վասիլի Բասովի, Վիկտոր Պրիբիլովսկու և Միխայիլ Սուզդալցևի հետ։
1953 թվականին Մեշչանինովի վրձնին պատկանող Մոդեստ Մուսորգսկու և Ալեքսանդր Դարգոմիժսկու դիմանկարները տեղադրվել են Մոսկվայի Չայկովսկու անվան պետական կոնսերվատորիայի Մեծ դահլիճում։
Մահացել է 1967 թվականին։


== Անձնական կյանք ==
Կինը Քսենիա Մեշչանինովան է (ծննդյամբ Աննենկովա)։
Դուստրը Նատալյա Մեշչանինովան է (1961 թվականի սեպտեմբերի 10), քանդակագործ, նկարիչ, կերամիստ։


== Ծանոթագրություններ ==
Քուրդ (Կարաքիլիսայի գավառ)

Անվան այլ կիրառումների համար տե՛ս՝ Քուրդ (այլ կիրառումներ)Քուրդ, ձմեռանոց Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի վերին հոսանքի ձախ վտակներից մեկի ափին. Խամուր գյուղաքաղաքից 22 կմ արևելք։


== Բնակչություն ==
1877-1878 թվականներին ուներ 3 տուն` 19 քուրդ բնակչով։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ջրադահուկային սպորտ

Ջրադահուկային սպորտը ներառում է ոլորասահք (սլալոմ), ցատկեր ցատկահարթակից և գեղասահք մարզաձևերը։
Ոլորասահքի մրցումներում ջրադահուկորդը, շրջանցելով մոտորանավակի շարժման գծի 2 կողմում տեղակայված խարսխալողանները, սահում է ջրի մակերևույթով։ Մարզիկի ցույց տված արդյունքը որոշվում է ճիշտ շրջանցված խարսխալողանների թվով։

Ցատկահարթակից ցատկերի մրցումներում ջրադահուկորդն ընթացքից ցատկում է թեք ցատկահարթակից՝ նախապես բաց թողնելով քարշիչ մոտորանավակի ճոպանը։ Արդյունքը գնահատվում է ցատկի երկարությամբ։
Գեղասահքի մրցումներում ջրադահուկորդն ընթացքի ժամանակ ցուցադրում է հնարավորինս շատ  շարժումներ՝ 90օ, 180օ, 360օ և ավելի աստիճանի շրջադարձեր, կողային սահումներ, որոնցից յուրաքանչյուրը գնահատվում է որոշակի թվով միավորներով։ 
Լեռնադահուկային սպորտը ԽՍՀՄ-ում  սկսեց զարգանալ IX դարի 50-ականների վերջին, 60-ականների սկզբին։ 1964 թ., հիմնականում Երկրի առաջին տիեզերագնաց  Յու. Ա. Գագարինի նախաձեռնությամբ, ով ջրային լեռնադահուկային սպորտի ջերմ երկրպագու էր, ստեղծվեց երկրի ջրային դահուկների ֆեդերացիա, 1965-ին անցկացվեց ջրային լեռնադահուկային սպորտի առաջին ԽՍՀՄ առաջնությունը։


== Պատկերասրահ ==

		
		
		
		
		
		
		
		
		


== Արտաքին հղումներ ==
IWWF — Международная Федерация водных лыж и вейкборда
WaterSkiWorld.ru — сайт о водных лыжах на русском языке


== Ծանոթագրություններ ==
Գրիգի համերգասրահ

Գրիգի համերգասրահ (նորվ.՝ Grieghallen), համերգասրահ Նորվեգիայի Բերգեն քաղաքի մոտ՝ Տրոլդհաուգեն թանգարանի հարևանությամբ։ Հայտնի է նաև որպես «Grieghallen»: Հիմնադրվել է ի պատիվ հայտնի նորվեգացի կոմպոզիտոր Էդվարդ Գրիգի։ Համերգասրահը ունի 1500 նստատեղ։
Շինությունը նախագծվել է դանիացի ճարտարապետ Կնուդ Մունկի կողմից, ով հաղթել էր նախագծային մրցույթը 1965 թվականին։ Շինարարության ավարտից հետո՝ 1978 թվականից այն հանդիսանում է Բերգենի ֆիլարմոնիկ նվագախմբի տունը։ 1986 թվականին այստեղ տեղի է ունեցել Եվրատեսիլ երգի մրցույթը։ Յուրաքանչյուր տարի համերգասրահում կազմակերպվում է փողային նվագախմբերի մրցույթ (անգլ.՝ Norwegian Brass Band Championship):
1978 թվականին Grieghallen-ը արժանացել է Betongtavlen ճարտարապետական մրցանակի։
Համերգասրահը հայտնի է նաև իր ձայնագրման սրահով, հատկապես Բլեք մետալի սիրահարների շրջանում։ Այնտեղ ձայնագրվել են տվյալ երաժշտական ժանրի մի քանի ալբոմներ, այդ թվում՝ նորվեգական մի քանի հայտնի խմբերի ալբոմներ։


== Արտաքին հղումներ ==
www.grieghallen.no Գրիգի համերգասրահ. պաշտոնական կայք
«Knud Munk (DK), Grieghallen, 1965-1978» (նորվեգերեն)։ Docomomo Norge։ Արխիվացված է օրիգինալից 2012-05-11-ին։ Վերցված է 2011-03-25
Բելմոնտե Կալաբրո

Բելմոնտե Կալաբրո (իտալերեն՝ Belmonte Calabro), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 3013 մարդ, բնակչության խտությունը կազմում է 131 մարդ/կմ²։ Զբաղեցնում է 23 կմ² մակերես տարածք։ Փոստային ինդեքսն է՝ 87033։ Հեռախոսային կոդը՝ (+39) 0982։


== Ծանոթագրություններ ==
Կարինե Բաղրամյան

Կարինե Ալբերտի Բաղրամյան (մարտի 28, 1962(1962-03-28), Ախալքալաք, Վրացական ԽՍՀ, ԽՍՀՄ), հայ կենսաֆիզիկոս։ Կենսաբանական գիտությունների դոկտոր (2004):


== Կենսագրություն ==
Կարինե Բաղրամյանը ծնվել է 1962 թվականի մարտի 28-ին, Վրաստանի Ախալքալաքի շրջանում։ Ավարտել է Երևանի պետական համալսարանը։ 1985 թվականից աշխատել է նախ Երևանի պետական համալսարանում, ապա՝ ՀՀ ԳԱԱ ֆիզիոլոգիայի ինստիտուտում, այնուհետև՝ ԵՊՀ կենսաբանական կենսաֆիզիկայի ամբիոնում, 2004 թվականից եղել է առաջատար գիտաշխատող։
Աշխատանքները վերաբերում են ակտիվ փոխադրող համակարգերի մոլեկուլային մեխանիզմներին անօդակյաց ֆերմենտացնող միկրոօրգանիզմների կենսաֆիզիկային, թաղանթային սպիտակուցների առանձնահատկություններին։ Հեղինակ է «Կենսաբանական թաղանթների կենսաֆիզիկա և կենսաէներգետիկա» (2003) բուհական ձեռնարկի։


== Անդամակցություն ==
Եվրոպական կենսաէլեկտրամագնիսական ընկերության անդամ (1991)։
Կենսաֆիզիկայի ամերիկյան ընկերակցության անդամ (2005)։
Եվրոպական կեևսաքիմիական ընկերակցությունների դաշնության հայկական մասնաճյուղի անդամ (2005)։
"Diagnostic Pathology" միջազգային հանդեսի խմբագրական խորհրդի անդամ (1991)։


== Պարգևներ ==
Պողոսյան մրցանակ (Բջջային թաղանթների տեղափոխիչ և ֆերմենտային ակտիվությունն ու նրանց փոխազդեցությունը ծծումբ պարունակող օրգանական միացությունների հետ հոդվածների շարքի համար) և ոսկե մեդալ (2003)։


== Երկեր ==
«Կենսաբանական թաղանթների կենսաֆիզիկա և կենսաէներգետիկա» (2003) բուհական ձեռնարկ։


== Ծանոթագրություններ ==
Ֆուտբոլային լիգայի գավաթի եզրափակիչ 1974

Ֆուտբոլային լիգայի գավաթի եզրափակիչ 1974, Ֆուտբոլային լիգայի գավաթի 14-րդ խաղարկությունն է, որում հաղթեց «Վուլվերհեմպտոն Ուոնդերերս» ֆուտբոլային ակումբը 2–1 հաշվով՝ «Մանչեսթեր Սիթիին»։ Խաղը կայացավ Լոնդոնի Ուեմբլի մարզադաշտում։
Տաբիս Յագա

Տաբիս Յագա  (ռուս.՝ Табыс-Яга), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Մատերվիսոչնոե լճի ափին։ Գետի երկարությունը կազմում է 82 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000083797
Կոդը ըստ հիդրոլոգիական հետազոտության (ՌԴ) — 103008379
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կարպովկա (Մարտինովսկի շրջան)

Անվան այլ կիրառումների համար տե՛ս՝ Կարպովկա (այլ կիրառումներ)Կարպովկա (ռուս.՝ Карповка), գյուղ (խուտոր) Ռուսաստանի Դաշնության Ռոստովի մարզի Մարտինովսկի շրջանում։ Մտնում է Նովոսելովսկի գյուղական համայնքի կազմի մեջ։
Վիլյա Էպեկուեն

Վիլյա Էպեկուեն (իսպ.՝ Villa Epecuén), տուրիստական գյուղ Արգենտինայում, Բուենոս Այրեսի պրովինցիայում, Կարուե քաղաքից 7 կմ հեռավորության վրա։
Ավելի քան 20 տարվա ընթացքում նախկինում քաղաքի կարգավիճակ ունեցող գյուղաքաղաքը «թաղվեց» Էպեկուեն լճի մեջ։ Վիլյա Էպեկուենը հաճախ կոչվում է նաև «արգենտինական Ատլանտիդա»։


== Պատմություն ==
Հիմնադրվել է 1920 թվականին` որպես քաղաք։ Ըստ 1970 թվականի տվյալների, այստեղ ապրել է ավելի քան 5000 մարդ։ Քաղաքը գտնվում է Էպեկուեն աղի լճի հարևանությամբ։
Ներկայումս քաղաքը ջրի մակարդակից գնալով նվազում է։ Գյուղը գտնվում է ծովի մակարդակից 10 մետր բարձրության վրա։ Մինչև pp2009 թվականը այստեղի բնակչությունը դատարկվել էր, սակայն այստեղ բնակվելու եկավ Պաբլո Նովակը` դառնալով գյուղի միակ բնակիչը։ Նրա միայնակ կյանքի մասին նկարահանվել է «Pablo’s Villa» ֆիլմը, որը ներկայացվել է Սիդնեյի Կինոփառատոնին (Ավստրալիա)։


== Բնակչություն ==
Ըստ 2009 թվականի տվյալների, գյուղի բնակչությունը կազմում է 1 մարդ։ Գործածական լեզուն մապուչե լեզուն է։


== Պատկերասրահ ==

		


== Ծանոթագրություններ ==


== Արտաքին հղումներ ==
Come visit our drowned ghost town..., Daily Mail, 10 May 2013
The Town That Spent 25 Years Underwater, 13 Nov 2012.
Ժարդել

Ժարդել Նիվալդո Վիեյրա (պորտ.՝ Jardel Nivaldo Vieira, մարտի 29, 1986(1986-03-29), Ֆլիրիանոպոլիս, Բրազիլիա), բրազիլացի ֆուտբոլիստ, Բենֆիկա ֆուտբոլային ակումբի աջ պաշտպան։


== Կարիերա ==
Ժարդելը «Ավաի» ֆուտբոլային ակումբի շրջանավարտ է։ Երիտասարդական թիմի կազմում նա հաղթել է Սանտա Կատարինաի առաջնությունը, որն անցկացվում էր 2003 թվականին նախ պատանեկան, ապա երիտասարդական հավաքականների միջև։ Հիմնական թիմի կազմում մեկ տարի անցկացնելուց հետո, պաշտպանը տեղափոխվել է «Վիտորիա» ակումբ, որտեղ խաղացել է կենտրոնական պաշտպան Ալեքս Սիլվայի հետ։ Այնտեղ նա անցկացրել է մեկ մրցաշրջան, հաղթելով Բահիաի ֆուտբոլի առաջնությունում։ Հաջորդ տարի Ժարդելը սկսել է «Սանթոս» ակումբի կազմում, որը հաղթել է Սան Պաուլո նահանգի առաջնությունը։ Այդ թիմում նա բարդացրել էր իր լուրջ վնասվածքը, որը ստացել էր «Վիկտորիա» ֆուտբոլային ակումբի կազմում  հանդես գալու ընթացքում։ 2006 թվականի վերջում Ժարդելը տեղափոխվեց «Իրատի», ապա վարձավճարով հանդես է գալիս «Ավաի» և «Ժոինվիլ»։ Ավելի ուշ Ժարդելը խաղացել է «Դեպերտիվո Բրազիլում» և «Իտուանոում»
2009 թվականին բրազիլացին վարձակալական հիմունքներով տեղափոխվել է պորտուգալական «Էշտորիլ-Պրայա» ակումբ, որտեղ անցկացրել է 28 հանդիպում և դարձել 2 գոլի հեղինակ։ 2010 թվականին նա վարձավճարով տեղափոխվել է պորտուգալական մեկ այլ՝ «Օլյանենսե» ակումբ, որտեղ նա անցկացրել է 16 հանդիպում։
2011 թվականի հունվար 13-ին, Ժարդելը տեղափոխվել է լիսաբոնյան «Բենֆիկա» ակումբ, ակումբի հետ  կնքելով 5 տարվա պայմանագիր։ «Բենֆիկկայում» նրա տրանսֆերը կազմել է 475 հազար եվրո:Առաջին 4 մրցաշրջաններում նա խաղացել է ոչ պարբերաբար, Պորտուգալիայի առաջնությունում ընդհանուր առմամբ անցկացնելով 40 խաղ։ Ընդ որում Ժարդելը դուրս էր գալիս դաշտ գավաթի մրցումներին, ինչպես պորտուգալական, այնպես էլ միջազգային մրցույթներին։ 2014/15 մրցաշրջանում, դարձել է «Բենֆիկայի» գլխավոր պաշտպանը, բոլոր մրցաշարերում անցկացնելով 43 խաղ (31 խաղ առաջնությունում)։ Հաջորդ մրցաշրջանում Ժարդելը դարձել է թիմի կարևորագույն ֆուտբոլիստներից մեկը, անցկացնելով 44 խաղ և դառնալով 5 գոլի հեղինակ։ «Բենֆիկայի» կազմում Ժարդելը 3 անգամ դարձել է Պորտուգալիայի ֆուտբոլի առաջնության չեմպիոն (2013/14, 2014/15, 2015/16), 4 անգամ Պորտուգալական լիգայի գավաթի դափնեկիր (2011, 2012, 2014, 2015), 1 անգամ Պորտուգալիայի գավաթի դափնեկիր (2013/14) և 1 անգամ Պորտուգալիայի սուպերգավաթի դափնեկիր (2014)։


== Ձեռքբերումներ ==
«Վիտորիա (Սալվադոր)»

Լիգա Բահիա - 2005Սանթոս

Լիգա Պաուլիստա։ 2006 ԲենֆիկաՊորտուգալիայի առաջնության չեմպիոն - 2013/14, 2014/15, 2015/16
Պորտուգալական լիգայի գավաթի դափնեկիր - 2011, 2012, 2014, 2015
Պորտուգալիայի ֆուտբոլի գավաթի դափնեկիր - 2013/14
Պորտուգալիայի սուպերգավաթի դափնեկիր - 2014


== Ծանոթագրություններ ==


== Արտաքին հղումներ ==
Պրոֆիլը foradejogo.net կայքում Archived 2018-01-01 at the Wayback Machine.
Պրոֆիլը thefinalball.com կայքում
Պրոֆիլը worldfootball.net կայքում
Պրոֆիլը futebol365.pt կայքում Archived 2013-03-08 at the Wayback Machine.
Տիղմ (պատմվածք)

«Տիղմ» (ռուս.՝ Тина), Անտոն Չեխովի պատմվածքը` գրված 1886 թվականին։ Առաջին անգամ հրապարակվել է «Նոր ժամանակ» թերթում (№ 3832), 1886 թվականի հոկտեմբերի 29-ին։


== Պատմություն ==
Ա. Պ. Չեխովի «Տիղմ» պատմվածքը բաղկացած է երկու մասից, գրված է 1886 թվականին, առաջին անգամ հրապարակվել է  «Նոր ժամանակ» թերթում № 3832, 1886 թվականի հոկտեմբերի 29-ին Ան. Չեխով ստորագրությամբ։ 
1888 թվականին պատմվածքը հեղինակային շտկումներով տպագրվել է «Պատմվածքներ» ժողովածուում։  Ավելի նշանակալի փոփոխություններ են կատարվել Ա. Պ. Չեխովի պատմվածքների ժողովածուի Ա. Ֆ. Մարքսի կողմից հրատարակման նախապատրաստման  ժամանակ։ Չեխովի կենդանության օրոք պատմվածքը թարգմանվել է գերմաներեն, սլովակերեն և ֆրանսերեն։


== Սյուժե ==
Պատմվածքում նկաագրվում է պորուչիկ Սոկոլովսկու այցը օղու գործարանի «ժառանգորդ Մ. Ե. Ռոտշտեյնի» տուն, Սուսաննա Մոիսեևնա Ռոտշտեյնին, օղու գործարանի հրեա սեփականատիրոջը, կապված նրա ունեցած երկու հազար երեք հարյուր ռուբլի պարտքի հետ։ Սուսաննան գայթակղում է պորուչիկին և ետ է վերցնում պարտքային ստացականները։ Պատմվածքի մյուս գործող անձը համարվում է պորուչիկի եղբայրը, Ալեքսեյ Իվանովիչ Կրյուկովը, որը  հայտնում է  Սոկոլովսկուն պարտամուրհակների պատմության մասին։


== Վերլուծություն ==
Կարծիք է հայտնվում, որ հրեա գայթակղիչ Սուսաննա Ռոտշտեյնի նկարագրությունը գրողի կողմից կատարվել է նրա նախկին հարսնացուի Դունյա Էֆրոսի հետ ունեցած բուռն հարաբերությունների ներքո։ Հրեուհի Դունյա Էֆրոսից նա բաժանվել էր, բայց մնացել էր լավ հարաբերությունների մեջ։  Նրա հետ ամուսնացել էր իր ընկերը հրեա իրավաբան և հրատարակիչ Եֆիմ Կոնովիցերը։ Հեղափոխությունից հետո Դունյա Էֆրոսը  փոխադրվում է Ֆրանսիա։ 1943 թվականին` 82 տարեկան հասակում, նրան արտաքսում են փարիզյան ծերանոցից։
Օղեթորման գործարանի սեփականատեր, ազատասեր և գայթակղիչ Սուսաննայի կերպարը քննադատների և թարգմանիչների կողմից քննարկվում էր մամուլում։


== Գրականություն ==
Чехов А. П. Тина // Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. - М.: Наука, 1974-1982.
К. М-ский. Жертва безвременья. - «Русский вестник», 1896, № 8, стр. 279, 283-284.


== Ծանոթագրություններ ==


== Արտաքին հղումներ ==
Рассказ Тина Archived 2017-05-31 at the Wayback Machine.
Պավլոս Պրոսալենտիս (այլ կիրառումներ)

Պավլոս Պրոսալենտիս, կարող է վերաբերել՝

Պավլոս Պրոսալենտիս - հույն նկարիչ։ Արվեստագետների կողմից կնքվել է կրտսեր, որպեսզի տարբերվի Հունաստանական պատմության մեջ առաջին պրոֆեսիոնալ հույն քանդակագործ Պավլոս Պրոսալենտիս (1784-1837), ով նրա պապն էր
Պավլոս Պրոսալենտիս - հույն քանդակագործ և նկարիչ։ Արվեստաբանների կողմից բնութագրվում է որպես առաջին պրոֆեսիոնալ քանդակագործ ժամանակակից Հունաստանում
Մալիե Ժերեբկի

Մալիե Ժերեբկի (ուկրաիներեն՝ Малі Жеребки), գյուղ Ուկրաինայի Խմելնիցկիի մարզի Տեոֆիպոլի շրջանում։
2001 թվականի տվյալներով Մալիե Ժերեբկի գյուղում բնակվում էր 136 մարդ։ Բնակավայրը զբաղեցնում է 0,857 կմ² տարածք։ Բնակչության խտությունը կազմում էր 158,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ղարաքեչելի

Ղարաքեչելի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սոլովի (գյուղ, Ռուդնյանսկի շրջան)

Սոլովի (ռուս.՝ Соловьи), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 24 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոզի Լյուկսեմբուրգ (Կրասնի Սուլինի շրջան)

Անվան այլ կիրառումների համար տե՛ս՝ Ռոզի Լյուկսեմբուրգ (այլ կիրառումներ)Ռոզի Լյուկսեմբուրգ (ռուս.՝ Розы Люксембург), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Գուկովո-Գնիլուշևսկի գյուղական համայնքի կազմի մեջ։
Նիկոլա Դյուվոշել

Նիկոլա Դյուվոշել (ֆր.՝ Nicolas Duvauchelle, մարտի 27, 1980(1980-03-27), Փարիզ, Փարիզ), ֆրանսիացի դերասան։ Նա սկսել է իր կարիերան 1999 թվականին «Փոքրիկ գող» (ֆր.՝ Le Petit Voleur) ֆիլմում գլխավոր դերով։ 2004 թվականին «Կրքոտ մարմիններ» ֆիլմում իր դերի համար Դյուվոշելը առաջադրվել է «Սեզար» ֆրանսիական ազգային մրցանակաբաշխությունում «Լավագույն սկսնակ դերասան» կատեգորիայում։
Նիկոլա Դյուվոշելը երկարատև հարաբերություններ է ունեցել դերասանուհի Լյուդիվին Սանյեի հետ։ 2005 թվականին նրանք դուստր են ունեցել են Բոննին, բայց ավելի ուշ զույգը բաժանվել է։
2006 թվականին Դյուվոշելը կատարել է գլխավոր դերերից մեկը «Դժոքխ» ֆիլմում, որը ժամանակակից ֆրանսուհի գրող Լոլիտա Պիի ստեղծագործության էկրանավորումն էր և պատմում էր փարիզյան «Ոսկե երիտասարդության» երկու ներկայացուցիչների ողբերգական սիրո պատմության մասին։
2009 թվականին էկրան բարձրացավ «Սպիտակ նյութ» ֆիլմը, որում Դյուվոշելը խաղաց Մանուել Վիալյայի դերը։ Նրա գործընկերները նկարահանման հրապարակում Քրիստոֆեր Լամբերը և Իզաբել Յուպտերն էին։ Ֆիլմը առաջադրվել է «Ոսկե առյուծ» մրցանակի՝ Վենետիկի կինոփառատոնի գլխավոր մրցանակի։


== Ընտրված ֆիլմագրություն ==


== Ծանոթագրություններ ==
Վիլլանովա Մարկեզանա

Վիլլանովա Մարկեզանա (իտալերեն՝ Villanova Marchesana), քաղաք Իտալիայում։ Տեղակայված է Վենետո մարզում՝ Ռովիգո գավառում։ Բնակչությունը կազմում է 14383 մարդ (2008), բնակչության խտություն՝ 230 մարդ/կմ²։ Զբաղեցնում է 6 կմ² մակերես։ Փոստային ինդեքս՝ 45030։ Հեռախոսային կոդ՝ 0425։


== Ժողովրդագրություն ==
Բնակչություն


== Կապի տվյալներ ==
հեռախոս՝ 0425 770934
Էլեկտրոնային փոստ՝ anagrafevillanova@libero.it


== Արտաքին հղումներ ==
Բնակավայրի գլխավոր կայք(իտալ.)
http://www.istat.it/english// Archived 2017-06-06 at the Wayback Machine.


== Ծանոթագրություններ ==
Ռիտիվ Վոժ (Կուժ Յուի վտակ)

Անվան այլ կիրառումների համար տե՛ս՝ Ռիտիվ Վոժ (այլ կիրառումներ)Ռիտիվ Վոժ (ռուս.՝ Рытыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կուժ Յու գետի աջ ափին՝ 30 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000016224
Կոդը ըստ հիդրոլոգիական հետազոտության (ՌԴ) — 103001622
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
(6542) Ժակուեսկոստեու

(6542) Ժակուեսկոստեու (անգլ.՝ Jacquescousteau), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 15-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,302883 ա. մ., առավելագույնը մոտենում է 2,0288 ա. մ. հեռավորության վրա և հեռանում 2,5769 ա. մ.։ Արեգակի շուրջ մեկ ամբողջական պտույտ է կատարում 1276,46 երկրային օրվա ընթացքում, իր ուղեծրով շարժվելով միջինում 0,282031 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,74° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6542) Ժակուեսկոստեու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(4494) Մարիմո

(4494) Մարիմո (անգլ.՝ Marimo), աստերոիդ աստերոիդների հիմնական գոտում։ Հայտնաբերվել է 1988 թվականի հոկտեմբերի 13-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,343431 ա. մ., առավելագույնը մոտենում է 2,0647 ա. մ. հեռավորության վրա և հեռանում 2,6222 ա. մ.։ Արեգակի շուրջ մեկ ամբողջական պտույտ է կատարում 1310,32 երկրային օրվա ընթացքում, իր ուղեծրով շարժվելով միջինում 0,274742 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,47° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4494) Մարիմո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յամպոլսկի գյուղական խորհուրդ (Յամոլսկի շրջան)

Յամպոլսկի գյուղական խորհուրդ  (ուկրաիներեն՝ Ямпільська селищна рада), Ուկրաինայի Սումիի մարզի Յամպոլսկի շրջանում։
2001 թվականի տվյալներով Յամպոլսկի գյուղական խորհրդում բնակվում էր 6414 մարդ։ Խորհրդում կա 9 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ժխտական դերբայ

Ժխտական դերբայ, ժամանակակից հայերենի կախյալ դերբայներից կամ ձևաբայերից մեկը։ Ցույց է տալիս օժանդակ բայի ժխտական ձևերով արտահայտվող չկատարելի գործողության կամ եղելության ընդհանուր գաղափար և գործ է ածվում պայմանական եղանակի ժխտական խոնարհման ձևերում։


== Կազմություն ==
Ժխտական դերբայը կազմվում է բայի առաջին հիմքից, որին ավելանում են -ի, -ա վերջավորությունները, ինչպես՝

գրել — գրի
կարդալ — կարդա
զարմանալ — զարմանա։


== Ժամանակաձևեր ==
Ժխտական դերբայը ժամանակակից հայերենի միակ կախյալ դերբայն է, որ չի զուգորդվում օժանդակ բայի հաստատական ձևերի հետ, այսինքն՝ խոնարհման հարացույցում եմ օժանդակ բայի դրական ձևերի հարադրությամբ հանդես չի գալիս։


=== Պայմանական եղանակ. Անցյալ ===


=== Պայմանական եղանակ. Ապառնի ===


== Ծանոթագրություններ ==


== Գրականություն ==
Լևոն Եզեկյան, Հայոց լեզու, Երևան, 2007, էջ 287։
ITunes Store

iTunes Store, ինտերնետային խանութ, որտեղ վաճառվում է թվային պարունակություն (ծրագրային փաթեթներ, երաժշտական արտադրություն, ֆիլմեր), տնօրինում է Էփլ ընկերությունը։ Խանութը բացվել է 2003 թվականի ապրիլի 28-ին, Սթիվ Ջոբսի թվային երաժշտության խանութի բացման մասին հայտարարությունից հետո։ 2017 թվականի հունվարի տվյալներով iTunes-ը տրամադրում էր ավելին քան 35-40 միլիոն երգեր, 2,2 միլիոն ծրագրեր, 25000 հեռուստատեսային հաղորդումներ, և 65000 ֆիլմեր։ Բացման պահին, այն հանդիսանում էր միակը, որը օրինականորեն տրամադրում էր երաժշտություն բոլոր հիմնական հինգ ձայնագրող լեյբլ կազմակերպություններից։ 2013 թվականի հունիսի դրությամբ iTunes Store-ում գրանցված էին 575 միլիոն ակտիվ օգտատերեր, և նրան էին միացած ավելին քան 315 միլիոն սարքեր, ներառյալ՝  Apple Watch-եր, iPod-եր, iPhone-ներ, Apple TV և iPad-եր։


== Պատմություն ==
Սթիվ Ջոբսը նկատեց, որ կա հնարավորություն բացելու թվային խանութ, որը կտրամադրի օգտատերերին ներբեռնվող երգեր։ 2002 թվականին Ջոբսը համաձայնագիր կնքեց հինգ հիմնական ձայնագրման լեյբլների հետ, նրանց արտադրանքը iTunes-ի միջոցով վաճառելու մասին։ iTunes Store-ը ներկայացվեց Ջոբսի կողմից Էփլի տարեկան Apple Worldwide Developers Conference-ի ժամանակ 2003 թվականի ապրիլին։ Այն սկզբում հասանելի էր միայն Մակ համակարգիչների և iPod-երի վրա, իսկ 2003 թվականի հոկտեմբերին այն հասանելի դարձավ նաև Մայքրոսոֆթ Վինդոուզի վրա։
2008 թվականի ապրիլին iTunes Store-ը հանդիսանում էր երաժշտություն վաճառող ամենածոշոր մատակարարը Միացյալ Նահանգներում, իսկ 2010 թվականի փետրվարին, նաև աշխարհում։ iTunes Store-ի եկամուտը 2011 թվականի առաջին եռամսյակում կազմեց մոտ 1,4 միլիարդ ԱՄՆ դոլար։ 2014 թվականի մայիսի 28-ին խանութը արդեն վաճառել էր 35 միլիարդ երգեր ամբողջ աշխարհում։
2016 թվականին հայտարարվեց, որ առցանց դիտումների ծավալը արդեն գերազանցում է ներբեռնումների վաճառքների ցուցանիշներին, և iTunes-ի ներբեռնումների  տեսակի վաճառքների ծավալը նվազել է 24%-ով։
2018 թվականի ապրիլին iTunes ծրագիրը ավելացվեց Microsoft Windows 10-ի խրագրերի խանութում, իսկ 2019 թվականի գարնան սկզբում այն նաև հայտնվեց Samsung Smart TV-ում։


== Ծանոթագրություններ ==


== Արտաքին հղումներ ==
Էրիկ Գորդոն

Էրիկ Էմբռոուզ Գորդոն կրտսեր (անգլ.՝ Eric Ambrose Gordon, Jr., դեկտեմբերի 25, 1988(1988-12-25), Ինդիանապոլիս, ԱՄՆ), ամերիկացի պրոֆեսիոնալ բասկետբոլիստ, ով ելույթ է ունենում NBA «Հյուստոն Ռոքեթս» ակումբում։ Խաղում է հարձակվող պաշտպանի դիրքում։ 2008 թվականի NBA դրաֆթի ժամանակ ընտրվում է 7-րդ համարի ներքո «Լոս Անջելես Կլիպերս» ակումբի կողմից։ Առաջին մրցաշրջանի արդյունքների հիման վրա ընդգրկվում է NBA նորեկների երկրորդ հավաքական։ 2010 թվականին ԱՄՆ-ի հավաքականի կազմում դառնում է Թուրքիայի աշխարհի առաջնության չեմպիոն։


== Պրոֆեսիոնալ կարիերա ==
2011 թվականի դեկտեմբերին, Գորդոնը՝ Քրիս Կամանի, Ալ-Ֆարուկոմ Ամինուի և 2012 թվականի դրաֆթի առաջին շրջանում ընտրելու հնարավորության հետ փոխարինվել է «Հորնեթս»՝ Քրիս Փոլի և դրաֆթի երկրորդ շրջանում երկու ընտրության իրավունքի դիմաց։
2015 թվականի հունիս ամսին Էրիկ Գորդոնը մեկ տարով երկարաձգում է իր պայմանագիրը «Նյու Օռլեանս Պելիկանսի» հետ։
2016 թվականի հուլիսին Գորդոնը պայմանագիր է կնքում «Հյուստոն Ռոքեթս» ակումբի հետ։


== NBA-ի ցուցանիշներ ==


==== NBA ====


==== Ամենամյա մրցաշրջան ====


==== Փլեյ-Օֆ ====


== Ծանոթագրություններ ==


== Արտաքին հղումներ ==
Ինդիանայի կենսագրություն
Սուարաս

Սուարաս, գյուղական համայնք Արցախի Հանրապետության Քաշաթաղի շրջանում։


== Պատմություն ==
2020 թվականի Արցախյան երկրորդ պատերազմի հետևանքով բնակավայրը հայաթափվել և անցել է Ադրբեջանի հսկողության տակ։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Ույուտնի (Պրոլետարսկի շրջան)

Ույուտնի (ռուս.՝ Уютный), գյուղ Ռուսաստանի Դաշնության Ռոստովի մարզի Պրոլետարսկի շրջանում։ Ուտյունենսկի գյուղական համայնքի վարչական կենտրոնն է։
Ապստամբություն նավի վրա

Ապստամբություն նավի վրա (ռուս.՝ Бунт на корабле), ռուսական Կորոլ ի Շուտ փանկ-ռոք խմբի յոթերորդ պաշտոնական ստուդիական ալբոմն է, թողարկվել է 2006 թ. նոյեմբերի 13-ին «Միստերիյա Զվուկա» ձայնագրման լեյբլի կողմից։ Նախորդ ալբոմներից տարբերվում է ավելի ծանր հնչողությամբ, և խմբի առաջին թողարկումն է, որը ձայնագրվել է ջութակահարուհի Մարիա Նեֆյոդովայի խումբը լքելուց հետո։
Ալբոմի աշխատանքային անվանումն էր «Северный флот» (Հյուսիսային նավատորմ), իսկ «Бунт на корабле» (Ապստամբություն նավի վրա) երգը կոչվում էր «Կապիտան»։


== Երգացանկ ==

«Հարրիի վրեժը» երգի համար նկարահանվել է տեսահոլովակ։ Ռեժիսորն է՝ Վալերի Խատինը։ Պրեմիերան կայացել է 2004 թ. սեպտեմբերի 18-ին MTV Ռուսաստան հեռուստաալիքի եթերում։ Նաև նախատեսվում էր տեսահոլովակ նկարահանել «Արնախումի խոստովանանքը» երգի համար, բայց հետագայում խումբը հրաժարվեց այդ մտքից։
Ալբոմ չի մտել «Джентльмен удачи» երգը, որ նվիրեցին Բրիգադնի պոդրյադ խմբին։


== Ծանոթագրություններ ==
Fun (երգ, Պիտբուլ)

Անվան այլ կիրառումների համար տե՛ս՝ Fun (այլ կիրառումներ)«Fun», ամերիկացի ռեփեր Պիտբուլի երգը, որում իր մասնակցությունն ունի նաև ամերիկացի R&B երգիչ Քրիս Բրաունը։ Այն թողարկվել է 2015 թվականի ապրիլի 21-ին՝ որպես Պիտբուլի «Globalization» կոչվող թվով ութերորդ ստուդիական ալբոմի վեցերորդ սինգլ։ Երգը գրվել է Պիտբուլի, Ջեյսոն Էվիգանի, The Monsters and the Strangerz ստեղծագործական թիմի, Քրիս Բրաունի և Al Burna-ի կողմից։


== Տեսահոլովակ ==


=== Նախապատմություն ===
Երգի տեսահոլովակը, որի ռեժիսորն է Գիլ Գրինը, նկարահանվել է 2015 թվականի մայիսին Մայամիում։ Տեսահոլովակը նկարահանվել է 1980-ականների ամերիկյան «Մայամիի ոստիկանություն» (անգլ.՝ Miami Vice) հեռուստասերիալի մոտիվներով։ Նկարահանման ընթացքի առաջի լուսանկարները համացանցում հայտնվել են 2015 թվականի մայիսի 28-ին։
Մինչև պաշտոնական տեսահոլովակի պրեմիերան, հունիսի 2-ին Պիտբուլի VEVO ալիքում տեղադրվել է երգի բառերով հոլովակը։ Պաշտոնական տեսահոլովակը ներկայացվել է հունիսի 19-ին։


=== Քննադատական արձագանքներ ===
Տեսահոլովակը դրական ընդունելության է արժանացել հանդիսատեսի և երաժշտական քննադատների կողմից։ «Hollywood Life» կայքի լրագրող Քրիստոֆեր Ռոջերսը տեսահոլովակը անվանել է «սեքսուալ», ինչպես նաև գրել է, որ այս տեսահոլովակը ունի այն ամենը, ինչ հանդիսատեսը կցանկանա տեսնել ամառային տեսահոլովակում։ «Idolator»-ի բլոգեր Մայք Վասը նույնպես դրական գնահատական է տվել տեսահոլովակին՝ այն անվանելով «զվարճալի» և «արևոտ» տեսահոլովակ։


== Երգացանկ ==
Թվային ներբեռնում - Ռեմիքսների մինի ալբոմ«Fun» [Damaged Goods Remix] - 4։19
«Fun» [Noodles Remix] - 4։39
«Fun» [Wallem Brothers 808 Remix] - 3։46
«Fun» [Kassiano Remix] - 3։49
«Fun» [Jerome Price Radio Mix] - 4։40
«Fun» [Jerome Price Club Mix] - 4։39
«Fun» [G-Wizard Remix] - 3։52
«Fun» [Jump Smokers Radio Mix] - 3։48
«Fun» [Jump Smokers Remix] - 4։18
«Fun» [Xenia Ghali Radio Mix] - 3։26
«Fun» [Xenia Ghali Remix] - 4։37


== Հիթ-շքերթներ ==


=== Տարեվերջյան հիթ-շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
The Coasters

The Coasters, ամերիկյան նշանավոր վոկալ կոլեկտիվ Լոս Անջելեսից, որին դու-ոփ երաժշտական ոճով կատարումները մեծ համբավ են բերել հատկապես 1950-ական թվականների երկրորդ կեսին։ Մրցակից The Platters, The Drifters և այլ երաժշտախմբերից գլխավորապես զանազանվել է երգերի տեքստերին ու իր ելույթներին հումորով վերաբերվելու շնորհիվ։ 1987 թվականին ներառվել է ռոքնռոլի փառքի սրահում՝ դառնալով այդ բարձր պատվին արժանացած առաջին վոկալ կոլեկտիվը։
The Coasters-ը կազմավորվել է 1955 թվականին, The Robins երաժշտախմբի անդամներից, որը հիմնադրվել էր 1949-ին։ Առաջին սինգլը Down in Mexico—ն էր, կատաակային բովանդակությամբ մի երգ, որի նմանությամբ ու ոգով հետագայում բազմաթիվ երգեր ստեղծվեցին և որն ընդգրկվեց Քվենտին Տարանտինոյի «Մահվան վկայություն» ֆիլմի սաունդթրեքում։
Ստեղծագործական ամենամեծ նվաճումներին The Coasters-ը հասել է խմբի կազմը նորացնելուց և 1957 թվականին Նյու Յորք տեղափոխվելուց հետո։ Բանաստեղծ Ջերրի Լեյբերի և կոմպոզիտոր Մայք Սթոլլերի հեղինակած «Yakety Yak» երգի նրանց կատարումը զբաղեցրել է Billboard Hot 100-ի առաջին տեղը, իսկ ռիսկային տեքստ ունեցող «Poison Ivy» շլյագերը ծնունդ է տվել բազում քավըր տարբերակների (այդ երգն առաջնների թվում ձայնագրել է)։ 
The Coasters-ի կատարմամբ «Yakety Yak» և «Young Blood» երգերը ներառվել են ռոքնռոլի փառքի սրահի կազմած 500 Songs That Shaped Rock and Roll ցանկում։


== Սկավառակագրություն ==


=== Ստուդիական ալբոմներ ===
The Coasters (1957)
The Coasters’ Greatest Hits (1959)
The Coasters One by One (1960)
Coast Along with The Coasters (1962)
That Is Rock & Roll (1965)
Their Greatest Recordings: The Early Years (1971)
The Coasters on Broadway (1972)
16 Greatest Hits (1975)
Young Blood (1982)


=== Հիթային սինգլներ ===
The Coasters-ի ձայնագրած բազմաթիվ երգեր բարձր տեղեր են գրավել այնպիսի հեղինակավոր չարթերում, ինչպես՝ Billboard ամսագրի Hot 100-ը, Hot R&B-ն, Մեծ Բրիտանիայի UK Singles Chart-ը։


== Ծանոթագրություններ ==


== Գրականություն ==
Carl Gardner – Yakety Yak I Fought Back - My Life with The Coasters (Veta Gardner, AuthorHouse, 2007, 978-1-4259-8981-1)
Bill Millar – The Coasters (Star Books, 1974, 0-352-30020-5)


== Արտաքին հղումներ ==
The Great R&B-files Archived 2021-03-07 at the Wayback Machine. - The R&B Pioneers Series
Մարիանո Ռոկե Ալոնսո

Մարիանո Ռոկե Ալոնսո Ռոմերո, (իսպ.՝ Mariano Roque Alonso Romero), պարագվայցիռազմական և քաղաքական գործիչ։
Լինելով Պարագվայի բանակի ղեկավարը, 1841 թ. փետրվարի 9-ից գլխավորել է Ռազմական խունտան, որը կազմավորվել է պարագվայի Գերագույն ցմահ դիկտատոր Խոսե Գասպար Ռոդրիգես դե Ֆրանսիայի մահից հետո։ 1841 թ. մարտի 14-ին Ալոնսո Ռոմերոն և Ֆրանսիայի զարմիկ Կարլո Անտոնիո Լոպեսը միասին ընտրվեցին կոնսուլներ 3 տարով։ Ժամկետի ավարտից հետո 1844 թ. մարտի 13-ին Լոպեսը իրեն հայտարարեց Պարագվայի առաջին նախագահ դիկտատորի լիազորություններով, իսկ Ալոսո Ռոմերոն հեռացավ քաղաքական կյանքից։
Ալոսո Ռոմորոյի պատվին կոչվել է Պարագվայի Կենտրոնական մարզում գտնվող քաղաքներից մեկը։
(2803) Վիլհո

(2803) Վիլհո (անգլ.՝ Vilho), աստերոիդ աստերոիդների հիմնական գոտում։ Հայտնաբերվել է 1940 թվականի նոյեմբերի 29-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 3,141175 ա. մ., առավելագույնը մոտենում է 2,5855 ա. մ. հեռավորության վրա և հեռանում 3,6969 ա. մ.։ Արեգակի շուրջ մեկ ամբողջական պտույտ է կատարում 2033,46 երկրային օրվա ընթացքում, իր ուղեծրով շարժվելով միջինում 0,177038 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2803) Վիլհո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մազերոլ դյու Ռազես

Մազերոլ դյու Ռազես (ֆր.՝ Mazerolles-du-Razès), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 173 մարդ, բնակչության խտությունը` 21.05 մարդ/կմ²։ Բնակավայրը զբաղեցնում է 8.22 կմ² տարածք։


== Աշխարհագրություն ==
Գտնվում է Փարիզ քաղաքից 640 կմ հարավ, Մոնպելիե քաղաքից` 155 կմ արևմուտք, Կարկասոն քաղաքից` 25 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 91 աշխատունակ (15-64 տարեկան)  բնակիչ, որոնցից ակտիվ էին 56-ը, իսկ ոչ ակտիվները` 35։ Ակտիվության ցուցանիշը կազմում է 61,5 %։ 56 աշխատունակ մարդկանցից աշխատել է 52 անձ (26 տղամարդ և 26 կին)։ Գործազուրկ են եղել 4 անձ (2 տղամարդ և 2 կին)։ 35 անաշխատունակներից 10-ը եղել են աշակերտներ կամ ուսանողներ, 12-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մադոննան և երեխան Սբ Դոմինիկի և Սբ Թովմաս Աքվինացու հետ

«Մադոննան և երեխան Սբ Դոմինիկի և Սբ Թովմաս Աքվինացու հետ», վաղ վերածննդի իտալացի նկարիչ Ֆրա Բեատո Անջելիկոյի որմնանկարը Պետական ​​Էրմիտաժի հավաքածուից։
Կտավում պատկերվել են Մադոննան և Մանուկը, որոնք նստած են երկնագույն կապույտ ֆոնի վրա՝ Սուրբ Դոմինիկի և Սուրբ Թոմաս Աքվինացու միջև։ Սուրբ Դոմինիկն իր աջ ձեռքում պահում է իր կանոնական խորհրդանիշը` շուշանի ծաղիկ, իսկ ձախ ձեռքում` բաց գիրք` անընթեռնելի գրությամբ, որում կարելի է կազմել միայն լատինական և հունական այբուբենի առանձին տառեր։ Թովմաս Աքվինացին գիրքը պահում է երկու ձեռքերով, դրա վրա գրվածքը բավականին ընթեռնելի է և պարունակում է Սաղմոս 18։ 2-8-ի տեքստը և 103:13-րդ սաղմոսի մի փոքրիկ բեկոր լատիներենով, կրծքին նա ունի ոսկե աստղի պատկեր։
Էրմիտաժի Արևմտաեվրոպական արվեստի վարչության առաջատար հետազոտող Տ.Կ.Կուստոդիևան նկարագրել է նկարը և նշել.
«Նկարիչը ստիպում է հավատալ, որ պատի սահուն մակերեսը, որը ստորև նշված է մարմարի նմանակող գունավոր հրապարակներով, անցնում է մակերեսային տարածքով, որտեղ գահին նստած Մադոննան աշխարհին ցույց է տալիս իր փրկիչ Քրիստոսին։ Այս տեսարանում ամեն ինչ պարզ է ու զուսպ»:
Первоначально фон был красного цвета с золотыми звездами, но практически сразу его закрасили светло-голубой краской, имитирующей небо; незакрашенным остался лишь небольшой фрагмент между Мадонной и Фомой Аквинским.Սկզբում ֆոնը կարմիր էր ոսկե աստղերով, բայց գրեթե անմիջապես այն ներկվեց բաց կապույտ ներկով՝ երկինքը սիմուլյացիայի ենթարկելու համար։ Մադոննայի և Թովմաս Աքվինացու միջև եղած միայն մի փոքրիկ բեկոր մնաց անպաշտպան։

Որմնանկարը նկարվել է 1430 թվականին, Ֆիեզոլում, որտեղ նախկինում եղել էր Ֆրա Անժելիկոն։ Որմնանկարի ճշգրիտ գտնվելու վայրը անհայտ է, ենթադրվում էր, որ այն գտնվել է գլխի դահլիճում, այնուամենայնիվ, որոշ հետազոտողներ կարծում են, որ այն գտնվել էր միջանցքի պատին` երկրորդ հարկի վանական խցեր տանող աստիճանների վայրէջքի մոտ ։ 1870-ական թվականներին վանքի վերացումից հետո որմնանկարը հանվել է պատից և պատկանել է իտալացի նկարիչներ Ա. Մացցանին և Ս. Կոնտին, որոնցից 1883 թվականին Ֆլորենցիայում այն ​​գնվել է Ալեքսանդր III կայսեր հրամանով Էրմիտաժի համար։ 1883 թվականի դեկտեմբերին Սանկտ Պետերբուրգը որմնանկարչության համար ժամանելուն պես, կայսերական արվեստի ակադեմիայի փոխնախագահ, իշխան Գ.Գ. Գագարինը պատրաստել է նկարի ոսկեզօծ շրջանակ, որը պաշտպանիչ ապակու հետ միասին պատրաստ էր հաջորդ տարվա մարտին, որից հետո որմնանկարը իր տեղն է գրավել Էրմիտաժի ցուցահանդեսում։ Ներկայումս ցուցադրվում է Մեծ (Հին) Էրմիտաժում, 209 սրահում ։


== Ծանոթագրություններ ==
Դավիթ ապ Գվիլիմ

Դավիթ ապ Գվիլիմ (վալլիերեն՝ Dafydd ap Gwilym)  14-րդ դարի ուելսցի բանաստեղծ։ Համարվել է ուելսցի բոլոր բանաստեղծներից մեծագույնը՝ Ուելսի Պետրարք մականունով։


== Կենսագրություն ==
Դավիթ ապ Գվիլիմի կյանքի մասին գրեթե ոչինչ հայտնի չէ։ Տեղական ավանդույթների համաձայն նա ծնվել է Լանբադարն Վաուր (Կերեդիգիոն, ոչ հեռու Աբերիստուիթ) ծխական Պենրի Կոխ փոքրիկ ուելսյան գյուղում։ Հայտնի հետազոտող Ռ. Գերեյնտ Գրիֆիդը նրա ծննդյան տարեթիվը նշում է մոտ 1315-1350 թվականները, իսկ մահը՝ 1350 թվականը։ Ըստ Գրիֆիդի՝ բանաստեղծը դարձել է սև մահվան զոհը։ Այլ գիտնականներ նրա կյանքը թվագրում են մի փոքր ավելի ուշ՝ մոտավորապես 1320-1370 թվականներին։ Դավիթ ապ Գվիլիմը սերում էր ազնվական տոհմից։ Նա չէր պատկանում շրջագայող բանաստեղծների դասին, բայց նրա ընտանիքի շատ անդամներ զբաղվում էին պոեզիայով։


== Գործունեություն ==
Դավիթ ապ Գվիլիմը որպես բանաստեղծ  մեծ մասամբ պատկանում էր եվրոպական պալատական ​​ավանդույթին։ Վարկած կար, որ նա եղել է Ֆրանսիայում կամ Պրովանսում։ Նրա ստեղծագործության մեջ էական տեղ են գրավում սիրային տեքստերը։ Ի տարբերություն վաղ ավանդույթի, որը հիմնականում կենտրոնացած էր հովանավորի գովասանքի վրա, նրա բանաստեղծությունները չափազանց անձնական սկիզբ ունեին, որոնցից շատերը պատմում էին պատմություններ հենց բանաստեղծի կյանքից կամ ուղղված էին նրա սիրելիին։ Օրինակ՝ Մորվիդը՝ վաճառականի կինը, որը Ուելսի քաղաքներից մեկից՝ Աբերիստուիդից էր։ Դավիթ ապ Գվիլիմը նույնպես առանցքային դեր է խաղացել կիվիդական բանաստեղծական ձևի հանրահռչակման գործում, որը նրանից հետո դարձել է գերիշխող ուելսյան պոեզիայում։ Հենց իրենք էլ, այդ ազնվական պոետները հաճախ կոչվել են Հեծանվորդներ վալլիերեն՝ Cywyddwyr։


== Մահ ==
Դավիթ ապ Գվիլիմը ըստ լեգենդի՝ թաղվել է Ֆլորիդայի Ստրատա աբբայությունում, որտեղ էլ հուշարձան է կանգնեցվել։


== Գրականություն ==
Parry Thomas. Gwaith Dafydd ap Gwilym. Caerdydd։ Gwasg Prifysgol Cymru, 1952 (1963, 1979) — наиболее известное издание
Bell, H. Idris. The development of Welsh poetry. Oxford։ OUP, 1936
Bromwich, Rachel. Dafydd ap Gwilym. (Серия «Writers of Wales»). Cardiff, 1974.
Edwards, Huw Meirion. Dafydd ap Gwilym: influences and analogues. Oxford։ OUP, 1996.
Fulton, Helen. Dafydd ap Gwilym and the European context. Cardiff։ University of Wales Press, 1989.
Jackson, W. T. H. Dafydd ap Gwilym // Medieval literature։ a history and a guide. London, 1966.
Lewis, Saunders. Braslun o hanes llenyddiaeth Gymraeg hyd at 1535. Caerdydd։ Gwasg Prifysgol Cymru։ 1932.
Сухачёв, Н. Л. Давид ап Гвилим (язык, метрика, опыт перевода) // Язык и культура кельтов. Материалы IX коллоквиума. СПб., 2003. С. 105—113.На русском языке выходил следующий перевод։

Сухачёв, Н. Л. Давид ап Гвилим: четыре стихотворения // Литературный альманах Urbi. № 36/38. 2002. С. 40—51


== Ծանոթագրություններ ==


== Արտաքին հղումներ ==
«BBC - History - Timelines»։ www.bbc.co.uk։ Վերցված է 2021-11-17 
«LibriVox»։ librivox.org։ Վերցված է 2021-11-17
Թիլլ

Թիլլ, գյուղ Արևմտյան Հայաստանում, Բիթլիսի վիլայեթի Էրունի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
(4781) Սլադկովիչ

(4781) Սլադկովիչ (անգլ.՝ Sladkovic), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 3-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 2,157305 ա. մ., առավելագույնը մոտենում է 1,7471 ա. մ. հեռավորության վրա և հեռանում 2,5675 ա. մ.։ Արեգակի շուրջ մեկ ամբողջական պտույտ է կատարում 1157,35 երկրային օրվա ընթացքում, իր ուղեծրով շարժվելով միջինում 0,311055 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4781) Սլադկովիչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մենություն (սերիալ)

Մենություն, հնդկական ռոմանտիկ վեբ սերիալ, որը հեռարձակվում է 10 սերիաներով փետրվարի 14-ից Hotstar ալիքով։ Գլխավոր դերակատարներն են Բարուն Սոբտին և Սուրբհի Ջյոտին։ Վեբ-սերիալը բաղկացած է 10 սերիաներից՝ 20-ական րոպե տևողությամբ։ Արտադրվել է 4 Lions Films ընկերության կողմից, իսկ տարածողն է Star India-ն։


== Դերերում ==


== Զարգացում ==
2016 թվականի հունիսի 3-ին թողարկվեց առաջին թիզերը, 2016 թվականի սեպտեմբերի 30-ին՝ YouTube-ում 3-րոպեանոց թրեյլերը, 2017 թվականի հունվարին հայտարարվեց, որ վեբ-սերիալը կհեռարձակվի Hotstar ալիքով 2017 թվականի փետրվարի 14-ից 10 սերիայով։


== Ծանոթագրություններ ==
Ստեպանկովո (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՍտեպանկովոՍտեպանկովո (ռուս.՝ Степаньково), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 73 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիրական

Բիրական (ռուս.՝ Биракан), քաղաքատիպ ավան Ռուսաստանի Հրեական ինքնավար մարզի Օբլուչենսկի շրջանի կազմում։
Բնակչությունը 2010 թվականին գրանցված տվյալներով կազմում էր 2457 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էոպեք

Էոպեք, Խիվ Էոպեք, լեռ Կիլիկիայում։ Կոչվել է նաև Խիվ Էոպեք («խենթ Էոպեք»)։


== Ծանոթագրություններ ==
Ազիզիե

Անվան այլ կիրառումների համար տե՛ս՝ Ազիզիե (այլ կիրառումներ)Ազիզիե, գյուղաքաղաք Արևմտյան Հայաստանում, Սեբաստիայի վիլայեթի Սեբաստիայի գավառում, Սեբաստիա քաղաքից հարավ-արևմուտք, Արիարաթիա քաղաքի տեղում։
Ազիզիեն կոչվել է նաև Բաշփունար։ XX դարի սկզբին ուներ 1600 բնակիչ, որից 400-ը՝ հայ։ Ազիզիեի բնակիչները զբաղվում էին արհեստագործությամբ և առևտրով, նաև երկրագործությամբ, այգեգործությամբ։ Ազիզիեում կար հայկական եկեղեցի՝ կառուցված 1884 թվականին, երկու վարժարան։ 1915 թվականին Մեծ եղեռնի ժամանակ Ազիզիեի հայ բնակչության մեծ մասը զոհվեց։


== Ծանոթագրություններ ==
Տրիֆոն Գրուզին

Տրիֆոն Իվանովիչ Գրուզին (ռուս.՝ Трифон Иванович Грузин, փետրվարի 15, 1912(1912-02-15), Բեսարաբյան գուբերնիա, Ռուսական կայսրություն - սեպտեմբերի 7, 1987(1987-09-07)), խորհրդային շրջանի մոլդովացի կինոյի և թատրոնի դերասան։
Մոլդովայի Խորհրդային Սոցիալիստական Հանրապետության վաստակավոր արտիստ։


== Կենսագրություն ==
Տրիֆոն Գրուզինը ծնվել է 1912 թվականի փետրվարի 15-ին Բեսարաբիայում։ 1933 թվականին ավարտել է Օդեսայի թատերական տեխնիկումը։
1933 թվականին դարձել է Տիրասպոլում ստեղծված առաջին մոլդովական պետական դրամատիկական թատրոնի հիմնադիրներից և առաջին արտիստներից մեկը։ 1939 թվականից, որպես դերասան աշխատել է Ալեքսանդր Պուշկինի անվան մոլդովական երաժշտա-դրամատիկական թատրոնում։
1940 թվականին տեղափոխվել է Քիշնև և գործունեությունը շարունակել Մոլդովական ԽՍՀ-ի մայրաքաղաքում։ Մահացել է 1987 թվականի սեպտեմբերի 7-ին՝ 75 տարեկան հասակում։


== Ֆիլմագրություն ==
1954 — Անդրիեշ (ֆիլմ)
1958 — Ատաման Կոդր
1958 — Ոչ քո տեղում
1959 — «Ես Ձեզ եմ գրում…»
1962 — Ճամփորդություն ապրիլին
1962 — Արմագեդոն
1962 — Ճամփորդություն ապրիլին
1969 — Միևնույն է սիրում եմ
1973 — Կանաչ ալիք
1973 — Կամուրջներ
1974 — Օրվա երկարություն
1976 — Տղամարդիկ ավելի վաղ են նստում
1977 — Ո՞վ՝ ո՞ւմ
1983 — Յուլիա՜, եղի՛ր երջանիկ


== Ծանոթագրություններ ==
Տորգովիցա (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ՏորգովիցաՏորգովիցա (ուկրաիներեն՝ Торговиця), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Տորգովիցա գյուղում բնակվում էր 2 534 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2210) Լուա

(2210) Լուա (անգլ.՝ Lois), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,40386 ա. մ., առավելագույնը մոտենում է 1,8578 ա. մ. հեռավորության վրա և հեռանում 2,95 ա. մ.։ Արեգակի շուրջ մեկ ամբողջական պտույտ է կատարում 1361,33 երկրային օրվա ընթացքում, իր ուղեծրով շարժվելով միջինում 0,264448 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2210) Լուա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուտբոլի Ֆրանսիայի Սուպերգավաթ 2018

Ֆուտբոլի Ֆրանսիայի Սուպերգավաթ 2018 (ֆր.՝ 2018 Trophée des champions),  Ֆրանսիայի Սուպերգավաթի 23-րդ խաղարկումն է, որն անցկացվել է 2018 թ. օգոստոսի 4-ին Շենժեն քաղաքում:
Պարի Սեն-Ժերմենը կարողացավ 4։0 հաշվով հաղթել Մոնակոյին:


== Խաղ ==


== Հղումներ ==
Հաշվետվություն soccerway.com կայքում
Այետա

Այետա (իտալերեն՝ Aieta), կոմունա Իտալիայում՝ Կալաբրիա մարզի Կոզենցա գավառում։
Բնակչությունը՝ 858 մարդ, բնակչության խտությունը՝ 18 մարդ/կմ²։ Զբաղեցնում է 47 կմ² տարածք։ Փոստային ինդեքս՝ 87020։ Հեռախոսային կոդ՝ 00985։
Քաղաքի հովանավորն է Սան Վիտո դի Լուցիան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս՝ 0985 71016
Էլոկտրոնային փոստ՝ sindaco@comuneaieta.it
Պաշտոնական կայք՝ http://www.comuneaieta.it Archived 2006-02-21 at the Wayback Machine.


== Արտաքին հղումներ ==
http://www.comuneaieta.it Archived 2006-02-21 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կոզյուլի

Կոզյուլի (ռուս.՝ Козюли), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 40 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնմերակ

Մոնմերակ (ֆր.՝ Montmérac), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2013 թվականի դրությամբ կազմում է 740 մարդ, բնակչության խտությունը` 31.64 մարդ/կմ²։ Բնակավայրը զբաղեցնում է 23.39 կմ² տարածք։
Բնակավայրը ստեղծվել է 2016 թվականի հունվարին` Մոնշոդ և Լամերակ համայնքների միավորման արդյունքում։


== Վարչական բաժանում ==


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==